**Ma’lumoti:**
--------------

Oliy. Mutaxasisligi: "Pedagogika va boshlang‘ich ta’lim uslubiyoti" (Guliston davlat universiteti, 1996, "Maktabgacha pedagogika va psixologiya fani o‘qituvchisi" ixtisosligi).

**Ilmiy darajasi:**
-------------------

pedagogika fanlari bo‘yicha falsafa doktori (2020)

**Ilmiy unvoni:**
-----------------

Dotsent (2022).Dotsent (2022).Nurumbekova Yarkinay Anarmatovna 1972 yil 6 aprelda Qozog‘iston Respublikasi, Chimkent viloyatida ishchi oilasida tug‘ilgan. Otasi Nurumbekov Anormat (1942-2012) xaydovchi bo‘lgan, onasi Nurumbekova Rovzaxon  (1946-2006), uy bekasi bo‘lgan. 1988 yil Chimkent viloyati Lenger tumanidagi 3 - umumta`lim maktabini yakunlagan. 1988-1992 yillari davomida Guliston pedagogika bilim yurtida taxsil olgan. 1992-1996 yillari davomida Guliston davlat universitetini "Pedagogika va boshlang‘ich ta’lim uslubiyoti" fakultetini "Maktabgacha pedagogika va psixologiya" yo‘nalishida taxsil olgan.

Ilgari mukofotlanmagan. Umumiy mehnat staji 36 yil, pedagogik staji 28 yil. Millati o‘zbek.

**Oliy ta’limda pedagogik faoliyati:**
--------------------------------------

2003 yildan Guliston davlat universiteti "Pedagogika va psixologiya" kafedrasida laborant, o‘qituvchi, katta o‘qituvchi, dotsent vazifalarida faoliyat olib borgan. Oliy ta`lim muassasasidagi faoliyati davomida, "Psixologiya" kafedrasi mudiri (2021-2023), Boshlang‘ich ta’lim kafedrasi mudiri (2023.21.01-2023.29.08) lavozimlarida ishlagan. 2023 yil sentyabr oyidan Guliston davlat pedagogika institutida "Pedagogika" kafedrasi dotsenti lavozimida ishlab kelmoqda.

**Ilmiy-uslubiy ishlari:**
--------------------------

Respublika va xorijiy davlatlarda ilmiy-amaliy konferentsiyalar ishtirokchisi, 200 ga yaqin ilmiy nashrlari, bir qancha o‘quv va o‘quv - uslubiy ishlari.  "Umumiy pedagogika" fanidan darslik (Guliston. "Universitet" nashriyoti, 2022. –640 bet.), "Pedagogik diognostika va korreksiya" fanidan darslik (Guliston. "Universitet" nashriyoti. 2022. 303 bet), "Umumiy pedagogika va psixologiya" fanidan darslik (Guliston. "Universitet" nashriyoti. 2022. 482 bet), "Shaxs psixologiyasi va kouching"  fanidan darslik (Toshkent: "NIF MHS", 2023. – 336 bet.), Umumiy pedagogka fanidan darslik  (Toshkent: "Bookmany print" nashriyoti, 2024. –375b.), "Psixologiya va Pedagogika" fanidan darslik  (Toshkent: "Bookmany print" nashriyoti, 2024. –247b.). "Pedagogik mahorat" fanidan o‘quv qo‘llanma (Guliston. "Universitet" nashriyoti 2021.-224 bet.), "Shaxs psixologiyasi va kouching" fanidan o‘quv qo‘llanma  (Guliston. "Universitet" nashriyoti 2023.-274 bet.),, "Umumiy pedagogka" fanidan o‘quv qo‘llanma  (Guliston. "Universitet" nashriyoti 2022.-264 bet.),  fanlaridan o‘quv qo‘llanmalari, "Tarbiyachi kasb faoliyatini texnologiyalashtirishning ma’naviy-ahloqiy asoslari." (Guliston. "Universitet" nashriyoti 2020.-193 bet.), "Raqamli ta’limda bo‘lajak o‘qituvchilarning ma’naviy-ahloqiy tayyorlash tizimini takomillashtirishning pedagogik-psixologik asoslari" (Guliston. "Universitet" nashriyoti 2021.-222 bet.), "Kouch  tayyorlash va kouching o‘tkazish istiqbollari" (Toshkent: "NIF MHS", 2023. – 156 bet) monografiyalari, mutaxasislik fanlari bo‘yicha ma’ruza matnlari: Xalq pedagogikasi, "Qiyosiy pedagogika", "Oila pedagogikasi", "Tarbiyaviy ishlar metodikasi", "Pedagogika nazariyasi va tarixi", "Tarbiyaviy faoliyatni tashkil etish texnologiyasi", "Inklyuziv ta’lim. Gospital pedagogikasi"  va Oliy attestatsiya kommisiyasi tomonidan e’tirof etilgan turli jurnallarida ilmiy maqolalar, turli uslubiy ko‘rsatmalar muallifi. Bundan tashqari 150 dan ortiq maqolalari chop etilgan.

**Dissertatsiya himoyasi:**
---------------------------

**:** 2020 yil 13 iyulda, Toshkent davlat pedagogika universiteti huzuridagi ilmiy darajalar beruvchi DSs.03/30.01.2020.Ped.26.01 raqamli Ilmiy kengashda "Bo‘lajak o‘qituvchilarning ma’naviy-axloqiy tayyorlash tizimini takomillashtirish" mavzusida "13.00.01- Pedagogika nazariyasi. Pedagogik ta’limotlar tarixi" ixtisosligi bo‘yicha, pedagogika fanlari bo‘yicha falsafa doktori ilmiy darajasi uchun yozilgan dissertatsiyasini himoya qilgan. Ilmiy rahbar t.f.d. prof. M,F.Xakimova.

Bugungi kunda 13.00.01 -Pedagogika nazariyasi. Pedagogik ta’limotlar tarixi ixtisoslgi bo‘yicha Pedagogika fanlari doktori (DSc) ilmiy darajasini 

olish uchun "Innovatsion  yondashuv asosida bo‘lajak mutaxassislarda kouching kompetensiyasini shakllantirish mehanizmini takomillashtirish" mavzusida tadqiqotlar olib bormoqda.

Uning ilmiy rahbarligida 15 dan ortiq  magistrlar ilmiy tadqqot shlarini muvafaqqiyatli himoya qilishgan. 

13.00.01 – Pedagogika nazariyasi. Pedagogik ta’limotlar tarixi ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun yozilgan  dissertatsiyalarga rasmiy opponent taqrizini bergan.

**Jamoat va tashkiliy ishlarda ishtiroki:**
-------------------------------------------

Ya. Nurumbekova  ma’naviy-ma’rifiy tadbirlarida ham faol ishtirok etadi. Jumladan, o‘quvchilarini Oliy ta’lim muassasalariga kirish uchun yoshlar o‘rtasida kasbga yo‘naltirish bo‘yicha o‘quvchi-yoshlar bilan turli xil mavzularda tadbirlar o‘tkazib kelish bilan bir qatorda Toshkent davlat pedagogika universiteti huzuridagi pedagog kadrlarni qayta tayyorlash va ularning malakasini oshirish tarmoq markazida, universitetning professor-o‘qituvchilariga, O‘zbekiston Respublikasi Prezidenti huzuridagi Davlat xizmatini rivojlantirish agentligining Guliston hududiy filialida, O‘zbekiston Respublikasi Prezidenti huzuridagi Davlat boshqaruv akademiyasining Guliston  hududiy filialida, Sirdaryo viloyati umumiy o‘rta ta’lim maktabi o‘qituvchilariga, Sirdaryo viloyat ichki ishlar xodimlariga  mahorat darslari o‘tib kelmoqda. Talabalar turar joylarida "Ustoz otadek ulug‘", "Xayot go‘zal, yashash maroqli", "Ma’naviyat-millat ko‘zgusi", "Muomala madaniyati" mavzularida kafedra kunlari va davra suhbatlari, turli uchrashuvlar  tashkil etib, Pedagogika fakultetining ma’naviy-ma’rifiy ishlariga hissa qo‘shib kelmoqda. 

U mahalla, ta’lim muassasalari, mehnat jamoalarida o‘tkaziladigan ma’naviy-ma’rifiy tadbirlarda faol ishtirok etib, mustaqillik yillarida barcha sohalarda amalga oshirilayotgan islohatlar va erishilgan yutuqlarni faol targ‘ib qilib kelmoqda. 

Ya. Nurumbekova respublikamizda olib borilayotgan keng ko‘lamdagi siyosiy islohatlarni hayotga tatbiq etilishining faol targ‘ibotchisi. U davlatimizning tashqi va ichki bunyodkorlik siyosatinning faol targ‘ibotchisi, seminar-treninglarda, jamoalar va yoshlar orasida ko‘p chiqishlar qiladi. Talaba-yoshlarni vatanparvarlik ruhida tarbiyalash, intellektual qobiliyatni va salohiyatni yanada yuksaltirish, chuqur bilimga ega bo‘lgan malakali kadrlarni tayyorlash ishlarida samarali mehnatlari uchun Guliston davlat universiteti, Guliston davlat pedagogika instituti rahbariyati tomonidan bir necha Faxriy yorliqlar bilan taqdirlangan. 

Ya. Nurumbekova o‘zining fidoyi, yuksak ahloqiy va madaniy fazilatlari bilan jamoa va yoshlar orasida hurmat, katta obro‘ – e`tibor ega. Sudlanmagan. Oilali. Turmush o‘rtog‘i Aliboyev O‘ktamjon Abduvoxidov – IIB xodimi (nafaqada), 2 nafar farzandning onasi. 

Yashash manzili: Sirdaryo viloyati Mirzaobod tumani, Bog‘iston mahallasi, Abadiyat ko‘chasi 27 uy.